Al is dit hierdie jaar buitengewone omstandighede, kom ons bring Hemelvaart hierdie jaar só deur dat ons voorbeeld vir die talle ongelowiges daar buite as hoeksteen van die Christelike geloof vas en duidelik staan. Ons kan ons besighede sluit en op hierdie wyse aan diegene rondom ons toon dat ons te midde van 'n ekonomiese krisis steeds op God vertrou deur gehoorsaam aan sy Gebooie te wees en Hom die eer en respek wat Hom toekom daardeur betoon.
Ons het 526 gaste aanlyn Wat skuil werklik agter die ontvoering van 'superma' Sherri Papini?
JY LEES NOU Wat skuil werklik agter die ontvoering van 'superma' Sherri Papini?
Die ontvoering van Sherri Papini van Redding in Kalifornië is sweerlik een van die raaiselagtigste voorvalle van ontvoering tot nog toe.
2 November 2016 was net soos enige ander dag in die Papini-huishouding. Keith Papini was by die werk, die kinders by hul dagsorgsentrum en Sherri sou soos gewoonlik vir ’n laatoggend-draf gaan. Maar Sherri het nooit by die sentrum opgedaag om hul kinders, ’n vierjarige dogtertjie en tweejarige seuntjie, soos gewoonlik te gaan haal nie.
#missing #California #sherripapini #abducted#missingadult pic.twitter.com/nJDkSShZEe — karryl (@soft63389) November 13, 2016
Keith het die “Find my iPhone”-app ingespan om Sherri te probeer opspoor. Dit het haar selfoon se posisie as naby die kruising van Old Oregon Trail en Sunrise Drive in Redding aangegee. Maar sy was nie daar nie. Volgens ’n ooggetuie is Sherri laas om tweeuur die middag in ’n pienk oefentoppie gesien. Toe daar teen die aand se kant nog geen taal of tyding is nie, is sy as vermis by die polisie aangegee. ’n Uitgebreide soektog is van stapel gestuur. Die gemeenskap van Redding het kragte saamgesnoer en op verskeie platforms is pleidooie gerig vir enige inligting wat kan help om iemand wat as ’n “superma” bestempel is, te help opspoor.
Search for Missing Redding Mom Continues: REDDING — Redding mom Sherri Papini went missing 16 days ago. The search… https://t.co/BiVEUcnBHH — Stockton Buzz (@stocktonbuzz) November 19, 2016
Al wat tot op 11 November gevind is, was haar selfoon, oorfone en ’n paar haarstringe. Keith sê hy is oortuig daarvan sy vrou is ontvoer. “Sy’s my vrou en ek weet alles van haar af. Ek weet my vrou sal my nooit verlaat nie en nooit in ’n miljoen jaar ons kinders los nie,” het hy gesê. Vir Keith en Sherri se suster, Sheila Koester, het die hoop met elke uur wat verbygaan vervaag. “Dit wissel van dag tot dag. Ek’s woedend een dag, hartseer die volgende dag. Dan voel ek weer oukei. Die volgende dag voel ek weer skuldig juis omdat ek oukei voel,” het sy tydens ’n onderhoud aan The Sacramento Bee gesê.
Sherri Papini, the missing Redding 'supermom' jogger https://t.co/kbi2opN3K0 — nichole solis (@nicholelong33) November 19, 2016
In ’n stadium het die fokus van verdenking na Keith verskuif. Maar hulle het geen fisieke getuienis gevind om hom met Sherri se verdwyning te verbind nie. Hy was inskiklik, het alle moontlike inligting verskaf en selfs ’n leuenverklikkertoets geslaag.
Sherri Papini's husband Keith Papini pictures https://t.co/vZeyn73ES1 pic.twitter.com/wjFLjUFo6q — infowe (@infowe) November 15, 2016
Sheriff Tom Bosenko het na afloop daarvan gesê dit kom voor asof hy die waarheid praat.
Help Find Sherri Papini https://t.co/SHvfuMKNxQ — THE NEWS JUNKIE DAIL (@marciaalane1) November 13, 2016
Intussen is ’n beloning van $50 000 uitgeloof vir inligting wat kon help om Sherri te vind.
REWARD: Help Find Sherri Papini | Facebook | https://t.co/P5kO1PGQ9u AND https://t.co/RwYlONlAzu — #NDAA 2012 (@NDAA2012) November 20, 2016
In ’n stadium het ’n onbekende mens na vore gekom met ’n losprys en die dienste van ’n internasionale gyselaar-onderhandelaar is bekom in nog ’n desperate poging om Sherri op te spoor. Die inwoners van Redding het byeengekom en tientalle geel ballonne vrygelaat.
Do you see the yellow balloons? It was for #SherriPapini. Today at Turkey Trot. pic.twitter.com/m25t9uXinl — Jenny Espino (@jennyespino_RS) November 24, 2016
Op 24 November, Thanksgiving, het die nuus bekend geword: Sherri Papini is gevind. En sy lewe!
Die Shasta County-polisiekantoor is omstreeks halfvyf daardie oggend in kennis gestel dat Sherri langs ’n landelike roete, ongeveer 240 km van haar tuiste, gevind is. Haar ontvoerders het dit waarmee sy in die voertuig vasgebind was, losgesny, die deur oopgemaak en haar uit die motor gestoot. Sy het beserings gehad en was nog vasgebind, maar kon daarin slaag om ’n verbygaande motoris se aandag te trek. Sherri het so hard om hulp geroep; sy het bloed begin hoes. Volgens Keith het Sherri se ontvoerders haar vasgeketting, maar sy het een hand vry gehad. Die metaalketting was om haar middel en sy het ’n sak oor haar kop gehad. Sy’s elke keer vasgeketting wanneer sy in die voertuig was. Hier is Keith se eksklusiewe onderhoud met Good Morning America. Tydens die onderhoud kom dit na vore dat Sherri kneusmerke aan haar gesig gehad het. Ook haar blonde hare is afgesny.
WATCH: Keith Papini, husband of Sherri Papini, speaks out in @ABC News Exclusive: https://t.co/WQZdETDWoO https://t.co/HASP8iVKTh — Good Morning America (@GMA) December 2, 2016
Haar suster, Sheila, het die media toegespreek nadat Sherri gevind is. Sy het almal versoek om hul privaatheid te respekteer.
Sheriff Bosenko wou nie veel inligting bekend maak nie. “Sensitiewe inligting word nog in hierdie stadium van die publiek weerhou,” het hy gesê. Wat hy wel bekendgemaak het, is dat Sherri êrens op haar lyf ’n brandmerk “met ’n boodskap” van haar ontvoerders ontvang het.
Die verdagtes is waarskynlik twee Spaanse vroue in ’n donkerkleurige sportnutsvoertuig. Hulle word as gewapen en gevaarlik bestempel.
Was Sherri dalk net op die verkeerde plek op die verkeerde tyd? Of skuil daar iets meer duister aan die ontvoering van ’n jong ma wat drie weke lank van haar kinders en man weggeruk is?
Die vrae hou nie op nie . . .
Bronne: washingtonpost.com, latimes.com, sacbee.com, insideedition.com, redding.com